<classify> MWANDISHI WETU-DAR ES SALAM MANISPAA ya Kigamboni ni kati ya halmashauri mpya hapanchini iliyoanzishwa Novemba 6, 2015. Hadi mwaka 2016 haikuwa na hospitali ya wilaya badala yake ilikuwana Kituo cha Afya cha Vijibweni kilichopandishwa hadhi na kutumika kama hospitali ya wilaya kwa wakazi wa Kigamboni namaeneo ya jirani. Desemba mwaka 2017 halmashauri ilipokea Sh milioni 400 kutokaOfisi ya Rais Tawala za Mikoa na Serikali za Mitaa Tamisemi, ikiwa ni mpangowa maboresho ya vituo vya afya kote nchini na ujenzi ulianza Februari 2018 kwa kuwatumia mafundi wajenzi wadogo ambapokila fundi alipewa jengo moja na kutakiwa kukamilisha kwa mujibu wa mkataba walioingia na halmashauri. Mfumo huu wa kuwatumia mafundi badala ya wakandarasi wakubwaForce Account kama ilivyozoeleka huko nyuma umeonesha mafanikio makubwa kwanimajengo mengi yamejengwa na kukamilika kwa gharama ndogo tofauti na wakandarasi. Mfumo huu ni shirikishi kwa kuwa wananchi wa eneo husika nisehemu ya kamati za ujenzi kupitia kamati zao za afya na mitaa, wananchihushiriki kuchangia nguvu zao pamoja naulizi wa mali kwa kipindi chote cha ujenzi. Katika Kituo cha Afya Kimbiji majengo yaliyojengwa na kukamilikani wodi ya mama na mtoto, maabara, jengo la upasuaji, pamoja na jengo lakuhifadhia maiti. Majengo hayo yamekamilika na kuanza kutoa huduma kwawananchi wa Kata za Kimbiji, Pembamnazi, Kisarawe II na wananchi kutoka Wilayaya Mkuranga Mkoa wa Pwani wanaoishi jirani na kituo hicho. Hatua ya pili ni ufungaji wa vifaa ambapo baadhi ya maeneovifaa vimeshakamilika na kuanza kutoa huduma kama maabara na wodi ya akina mama. Mganga Mkuu wa Manispaa ya Kigamboni, Dk. CharlesMkombachepa, anasema hadi kufikia Agosti mwaka huu vifaa vyote vyenye thamaniya Sh milioni 300 vitakuwa vimeshafungwa na kuanza kufanya kazi. Mara baada ya kuanza upanuzi wa kituo hiki jumla yawatumishi 32 wa kada mbalimbali za afya waliletwa na Serikali katika kuongezaufanisi wa huduma, anasema Dk. Mkombachepa. KITUO CHAAFYA KIGAMBONI Julai mwaka jana, halmashauri ilipokea tena Sh milioni 400kwa ajili ya upanuzi wa Kituo cha Afya Kigamboni ambacho kabla ya upanuzikilikuwa na changamoto ya kuzidiwa na wagonjwa wengi. Wagonjwa kuwa wengi inachangiwa na mambo mengi, mojawapo niongezeko la watu, mfumo wa maisha lakini pia utoaji wa huduma bora katika kituohusika unaweza kuwavutia wananchi kufika na kuacha kwenda katika vituo vingine,anasema Dk. Mkombachepa. Naye Diwani wa Kata ya Kigamboni, Dotto Msawa, anasema kwakipindi kirefu hata kabla ya kugawanywa kwa Halmashauri ya Wilaya ya Temekekituo hicho kilikuwa na sifa ya huduma bora. Tunaishukuru Serikali kwa kutupatia fedha za upanuzi jamboambalo kwa kushirikiana na wananchi na kamati za afya katika kata na wilaya tumewezakusimamia ujenzi ndani ya miezi mitatu na kukamilisha majengo manne, anasemaMsawa. Anasema ukamilishaji wa majejngo hayo upo katika hatua zamwisho za upakaji rangi na kisha kufunga vifaa ambavyo tayari vimeshaagizwakutoka Bohari Kuu ya Dawa MSD. FORCEACCOUNT Mkurugenzi wa Halmashauri ya Manispaa ya Kigamboni,Ngwilabuzu Ludigija,anasema mfumo huo ni rahisi katika kutekelezamiradi kwa kutumia wataalam ambao haufuati taratibu za kikandarasi. Sisi tunanunua vifaa vyote vinavyohitajika na kumkabidhifundi aliyeteuliwa, mfumo huu umepunguza gharama kwa karibu asilimia 50,anasema Ludigija. Mkurugenzi huyo anasema dhana kwamba kuwatumia mafundiwadogo ubora wa miradi hauzingatiwi ni potofu kwani kama halmashauri wanao wataalamwa ujenzi, wasanifu wa majengo na wakadiriaji wa majenzi ambao ndiyo wasimamizi wa miradi hiyo kuanziahatua ya awali kuhakikisha kilichopangwa kinafanyika na kukamilika kwa kiwango. Mafundi tunaowatumia ndio hao wenye makampuni makubwaambapo kama tungetumia mtindo wa ukandarasi ni hawa hawa tungewapa kazi,tofauti ni kwamba kwenye ukandarasi angekabidhiwa sehemu ya ujenzi kisha yeyeananunua vifaa, kujenga na kisha kukabidhi jengo lililokamilika, mfumo ambaoupo kisheria lakini ni wa gharama kubwa ukilinganisha na huu wa Force Account,anasema. HOSPITALIYA WILAYA Katika mpango wa Serikali wa kuhakikisha kila wilaya inakuwana hospitali ya wilaya, Halmashauri ya Kigamboni imetengewa Sh bilioni 1.5 kwaajili ya ujenzi huo na tayari umeshaanza katika eneo la Gezaulole Kata ya Somangilakaribu na yanapojengwa makao makuu ya wilaya na halmashauri hiyo. Ujenzi wa hospitali hiyo pia unatumia mfumo wa Force Accountna hadi sasa majengo saba yameanza kujengwa ambayo ni utawala, maabara, stoo yadawa, jengo la mionzi pamoja na jengo maalumu la kufulia nguo za hospitali. Mkurugenzi huyo anasema hadi kukamilika wanatarajia kutumia Shbilioni saba na kwamba unatekelezwa katika eneo lenye ukubwa wa hekari 38. Msimamizi wa mradi huo, Pius Mutechura, anasema kiwangohicho kinaweza kupungua kutokana na ushiriki wa wananchi na wadau wanaowasaidiavifaa kama kokoto, vifusi na mawe. Mganga Mkuu, Dk. Mkombachepa anasema ujenzi wa hospitalihiyo ya wilaya una manufaa makubwa kwa wakazi wa Kigamboni na maeneo ya jirani kwanikwa sasa kuna baadhi ya hudumazinaposhindikana katika vituo vya afya na hospitali ya Vijibweni wanalazimikakuwapeleka Temeke au Muhimbili. Mara tutakapokamilisha ujenzi wa hospitali yetu huduma zoteza msingi zitatolewa katika hospitali yetu ya wilaya, anasema Dk. Mkombachepa. Anatoa wito kwa wakazi wa Kigamboni kujenga tabia ya kupima afyamara kwa mara na hata kufika kupata ushauri wa kiafya katika zahanati, vituovya afya na hospitali badala ya kusubiri hadi pale mtu anapozidiwa. Magonjwa mengi yanayowakabili wananchi kama kisukari,presha, uzito uliokithiri, utapiamlo na afya ya uzazi yanaweza kupunguzwa kwakupata ushauri wa kitabibu bila hata kutumia dawa hivyo, nawaomba wananchiwajenge tabia ya kuwaona wataalamu wetu, anasema.  <topic>: AFYA 